Kotiranta
Oi, kuin on valkea hiekka
 mun kotini rannalla!
 Mä siihen linnoja laitan
 ja ratsuja uljaita.

 Oi, kuin on aaltonen armas
 mun kotini rannalla!
 Kas, siinäpä paahtaissa päivän
 on vilpeä kaalella.

 Kun lasken laivani tuohon
 kotirantani aalloillen,
 niin siinäpä vain ei konsaan
 käy purteni karillen.

 Oi, tässä jos aina saisin
 mä laivaani uitattaa,
 ja kaalella vienossa veessä
 ja linnoja rakentaa!

1890.